CELEX: 62020CN0486
Language: lt
Date: 2020-10-01 00:00:00
Title: Byla C-486/20: 2020 m. spalio 1 d. Ustavno sodišče Republike Slovenije (Slovėnija) pateiktas prašymas priimti prejudicinį sprendimą byloje Varuh človekovih pravic Republike Slovenije

2020 11 30   
            
            
               LT
            
            
               Europos Sąjungos oficialusis leidinys
            
            
               C 414/24
            
         
      2020 m. spalio 1 d.Ustavno sodišče Republike Slovenije (Slovėnija) pateiktas prašymas priimti prejudicinį sprendimą byloje Varuh človekovih pravic Republike Slovenije
      
      (Byla C-486/20)
      (2020/C 414/35)
      Proceso kalba: slovėnų
      
         Prašymą priimti prejudicinį sprendimą pateikęs teismas
      
      
         Ustavno sodišče Republike Slovenije
      
      
         Šalys pagrindinėje byloje
      
      
         Pareiškėjas: Varuh človekovih pravic Republike Slovenije
      
      
         Kitos proceso šalys:
         Državni zbor Republike Slovenije, Vlada Republike Slovenije
      
      
         Prejudiciniai klausimai
      
      
                  1.
               
               
                  Ar Direktyvos (ES) 2016/681 (1) I priedo 8 punktas neprieštarauja Europos Sąjungos pagrindinių teisių chartijos 7 ir 8 straipsniams bei 52 straipsnio 1 daliai, atsižvelgiant į tai, jog nėra aišku, ar jis apima tik informaciją apie tai, kad asmuo turi dažnai lėktuvais keliaujančio keleivio statusą, ar ir kitą informaciją apie dažnai lėktuvais keliaujančio keleivio programos skrydžius ir užsakymus, o tai galėtų reikšti, jog nesilaikoma taisyklių, kurios turi įtakos teisei į privataus gyvenimo gerbimą ir teisei į asmens duomenų teisinę apsaugą, aiškumo ir tikslumo reikalavimų?
               
            
                  2.
               
               
                  Ar Direktyvos (ES) 2016/681 I priedo 12 punktas neprieštarauja Europos Sąjungos pagrindinių teisių chartijos 7 ir 8 straipsniams bei 52 straipsnio 1 daliai, atsižvelgiant į tai, kad nėra nurodyti išsamūs prašomi duomenys, ir į tai, kad tame I priedo punkte nenumatyta apribojimų dėl duomenų pobūdžio ir apimties, o tai galėtų reikšti, jog nesilaikoma taisyklių, kurios turi įtakos teisei į privataus gyvenimo gerbimą ir teisei į asmens duomenų teisinę apsaugą, aiškumo ir tikslumo reikalavimų?
               
            
         (1)  2016 m. balandžio 27 d. Europos Parlamento ir Tarybos direktyva (ES) 2016/681 dėl keleivio duomenų įrašo (PNR) duomenų naudojimo teroristinių nusikaltimų ir sunkių nusikaltimų prevencijos, nustatymo, tyrimo ir patraukimo už juos baudžiamojon atsakomybėn tikslais (OL L 119, 2016, p. 132).